Ab tak Arrow mein...
Mr Ramirez aik takleef deh hemothorax se guzray hain.
Main unhein tajveez karti hun ke aik facility mein transfer ho jayen
...jahaan unki zaroorat ke mutabiq unki dekh bhaal ho.
-Mere abbu kahan hain? -Zara baith jao.
Woh theek hojayengay, lekin mujhay tumhein unn ke baray mein batana hai.
Kiya tumhein aur pitnaa hai ya gawahi dogay?
Hum ja rahay hain.
Tum ne khud dekha hai Felicity ka meri zindagi par kaisa asar hai.
Tum bhi ussi khushi ki haqdar ho.
Mujhay Ra's Al Ghul ka waaris mil gaya hai.
Chaar saal pehlay.
-Toh hum kahan ja rahay hain? -Jahan tum chaho.
Kiya iss par mera ikhtiyar hai?
Main ne kaafi duniya dekhi hai. Main har uss jaga gaya hun jahan jana chahiye.
Lekin tum yahan se jana chahtay ho.
Kyun ke agar police ko pata chala, phir woh tumhare peechay ayengay.
Aur Arrow bhi.
Haan. Agar kisi ko mera pata chal gaya,
toh hum donoo ke liye bohat bura hoga.
Toh tum ne kyun raabta kiya mujhsay?
Main na takleef dena chahti hun, aur na hi mehsoos karna chahti hun.
Kabhi nahin.
Main tumhein taqatwar banna sikha sakta hun, dil se aur jisamat se.
Main tumhein apni hifazat karna bataunga, takay tumhein koi nuqsan na pohanchaye.
Har baap apni beti ke liye yahi chahta hai.
Mojuda din.
Malcolm Merlyn ki meeras zinda rahegi.
Aaj aik nayi subah ka aaghaz hai.
Al Sa-Her hamein aik nayaa sunhera daur dainay wale thay,
aur humein Thanatos ki saltanat tak le jatay.
Jo azmat Merlyn ki rooh mein thi,
afsos ke woh uss ke dil mein nahin thi.
Uss ne qasam khayi thi ke humara azeem maqsad bekar ho jayega...
...agar usski sagi meeras humare saath na ho.
Aur isi liye, apni jaan dene se pehlay,
unhon ne iss baat ka khayal rakah ke yeh maqsad shuru nahin hoga...
...jab tak unka pyaara iss ke liye tayar na ho jaye.
Aagay aao.
Main aik baat zaroor kahungi, naye
uniforms ne mujhay mutasir nahin kiya.
Humnay khud ko paak kar liya hai tumhare baap ke gunahon se...
...aik nayi paidaish ke liye, jo tumhari qismat se kaafi duur hai,
Demon ki baiti.
Tumhara gala kaatnay mein main lutfandoz hongi, Athena.
Mera bhi tumhare liye yahi khayal hai.
Lekin ab mujhay jadeed cheezain pasand aanay lagi hain.
Jaisay ke plastic ke baarood.
Uff mere Khuda!
Tum itni museebat mein par jatay agar tumhare abbu yeh dekh lete.
Tum khush qismat ho tumhari aunty itni achi hain.
Jinhein tumhari buri harkaton se koi masla nahin.
-Ap mujhay bohat yaad ayengi. -Tum bhi mujhay bohat yaad aogay.
Bas waada karo tum apnay abbu ka khayal rakho gay, theek hai?
Lekin woh toh Green Arrow hain.
Pata hai, Green Arrow bannay se pehlay,
unhein andheray se bohat darr lagta tha...
...aur unhein raat ki roshni chahiye hoti thi bedroom mein 16 saal ki umar ki tak?
Woh koi raat ki... Woh raat ki roshni nahin hoti thi.
Main bilkul andheray mein nahin sou sakta tha.
Waisay, main ne dekh liya tha. Aik kaanta aur plate le ao,
aur apnay liye aik acha sa cake ka tukra nikal lo.
Theek hai!
Shukriya yeh sab karne ke liye. Yeh sab bohat acha hai.
Tumhein itni hairani kyun ho rahi hai?
Pata nahin. Mujhay bas laga ke shayad,
tum khilaaf hogay mere jaanay ki waja se.
Main ne hi tumhein himmat di thi ke tum apnay dil ki suno.
Pata hai. Baat itni hai ke ab, jab sab kuch sach hone wala hai, mujhay bas...
Mujhay laga ke shayad tum thora kum sahara dogay.
Main poori tarha se tumhare saath hun...
...har uss cheez ke liye jissay tumhein khishi mil sakay.
Jis ki waja se, main ne Roy ko bata diya tha...
...ke woh dono baar jab main ne usay teer se maara tha...
...tou usay itni takleef nahi huwi hogi, jitni usay tab hogi jab woh tumhein...
tumhein khush nahi rakh payega. Kiya tum samajh rahi ho?
-Haan. -Tum aik dabao daalnay walay bhai ho.
Phir se, nahin, woh aisa nahin hai.
Kabhi nahin?
Main jaanti hun humne laakhon baar bola hai lekin tumhari bohat yaad aaye gi,
hum bohat zyada yaad karengay.
Aap logon ko aik baar toh ana parega aik baar hum kaheen ruknay ka faisla karlen.
Aur woh konsi jaga hogi?
Hum abhi toh nahin jantay, lekin yahi dhundhne mein maza ayega.
Matlub hum har cheez ka dekhtay dekhtay tajurba karengay.
Wah, yeh kitna besakta aur romanvi hai.
Jab tak hum donon saath hain tou isi baat ki ahmiyat hai na?
Toh tumhari nayi roommate kaisi hai?
Woh bilkul meri Laurel jaisi hai, lekin hairat ki
baat ye hai, ke ussay bhi acha khana banati hai.
Tumhein uss par bharosa hai, Lance?
Main bewaquf nahin hun. Janta hun woh kaisi hai, aur usnay kya kuch kiya hai.
Lekin uss ne kaha ke wo behtar hone ki koshish kar rahi hai,
aur waisay bhi, woh jankari jo uss ne Diaz ke baray mein pichlay haftay di,
woh bhi sahi saabit hui.
-Haan. Lekin woh farar ho gaya. -Kiya woh humesha nahin hotay?
Lagta hai kaam ki baat ho rahi hai, toh...
Kiya bana SCPD ka?
Khair, Dinah aur Curtis,
woh afsaron ki aik firhist bana rahay hain jin par shak ho sakta hai,
lekin mujhay nahin lagta ke ye fiqar karne wali koi baat hai.
-Kaisay? -DA ke office se namanzoori...
...tumhara case kharij karne se woh bhi Roy ke bayan ke baghair,
yeh baat mujhay samajh nahin aayi.
Aur yeh kon keh sakta hai ke SCPD...
...iss shehar ka sab se aiham taqatwar idara hai...
...jiska Diaz ke saath koi raabta ho.
Haan. Oliver, Diaz ki fiqar tum mujh par chordo.
Tum abhi apni behen ke saath waqt guzaro uss ke janay se pehlay.
Tumhein lagta hai ke yeh admi...
...aisay achanak cheezon ki fiqar karna chor dega?
Khair, jab se uss ne mujhay sarbarahi di hai.
Agar abhi bhi dena chahta hai toh.
Main ja kar zara cake le aun.
Tum ne ye baat pichle haftay bhi ki thi.
Pata nahin dost.
Mujhay laga sab saaf tha, tum nikalna chahtay thay, aur main rehna.
-Kiya kuch badal gaya hai? -Haan.
Haan, yahan bas tum aur main hain.
Aur hum nahin jantay kiya hai Diaz ke paas, aur kya nahin.
Aur aakhri baat, mujhay nahin lagta saari zimaydari tum par ho.
Yeh unn hi manhooson mein se koi aik hoga
jisne Roy ko pichlay haftay bohat mara tha.
Main soch raha hun Thea aur Roy ki alvidayi party mein khana kaisa hoga.
Pizza, apps,
shayad woh mini-desserts, jo aaj kal bohat aam hain.
Jaisay aap kisi party mein jao toh woh aap ko dete hain...
...meethay se mini-donuts, aur aap unhein sauce mein dubo ke khao.
Ye aik achi waja hogi bin bulayi party mein janay ke liye, lekin main
nahin keh raha ke bin bulaye jana chahiye. Mujhay dawatnama ki umeed nahin,
-lekin Felicity meri business partner hai, -Curtis, dhiyan dou.
Humein yeh dhundhna parega ke konse afsar do numbri hain.
-Khair, Officer Hester ko mila ke 10. -Haan, aur bhi ginnay hain.
Jitnay dou numbri afsar hongay,
utna hi mushkil hogqa yaqeen karna ke Captain Hill nahin jantay thay.
Agla kon hai?
Nick Anastas.
Main toh kahunga dilkash Anastas. Waah.
Kyun ke tumhein uss mein dilchaspi hai uss ka matlub
yeh nahin ke woh Diaz ke liye kaam nahin karta.
Uss ke stats saaf hain.
Uss ke account mein izaafi paisay nahin aye,
blackmail karne ke liye koi wajoohat nahin hain.
Dekho, main bas bol raha hun, tumnay bataya nahin ke,
tum itnay haseen police afsar ke saath kaam karti ho.
Aik baar bhi nahin.
Shayad main ne kabhi ghaur nahin kiya.
Haan, waisay hi jaisay tum khubsurat shaamein
aur rainbows ko nazarandaz karti ho.
Tum nahin kar sakti. Dekho, khubsurti jo...
Hello, Z. Kaisa ja raha hai school?
-Acha. Hello, Dinah. -Kiya haal hain, Zoe?
Aaj raat mac and cheese khanay ka dil kar raha hai?
-Phir se? -Mac and cheese se dil bhar sakta hai kya?
Taqreeban bharnay wala hai.
-Bas karo. -Main kamray mein homework karungi.
Tum dono ki kaafi ban rahi hai.
Haan. Kisi chotay bachay ka yahan hona acha lag raha hai.
Mujhay lagta hai Rene qadar karta hai jiske bharosay bachi ko chor gaya hai.
Haan, pata hai jald hi woh rehab shuru karnay wala hai.
Umeed hai, ke woh jald az jald theek ho jaye.
-Mujhay woh bohat yaad ata hai. -Mujhay bhi.
Aray, yeh toh tumhara boyfriend hai. Anastas.
Qatal hua hai, jana parega.
Tum dhundhte raho. Mujhay ja kar pata
karna hai ke kon bharosay ke laiq hai.
Woh abhi mera boyfriend nahin bana.
Main kaam kar raha hun.
Mujhay yaqeen nahin ho raha ke hum yeh kar rahay hain.
Haan, mujhay bhi yaqeen nahin ho raha.
Humesha khush rahengay.
Haan, humesha ke liye.
-Yeh yaqeen dilanay wala nahin tha. -Aray, main hairan hun.
Main bas... Main bas nazar nahin lagana chahta.
Acha toh tum kab se aisay ho gaye?
Khair jab se tumhare bhai se mila hun, kaafi
cheezain hain jin mein yaqeen karne laga hun.
Acha ab, main bhi shayad yaqeen karne lagun.
-Tum theek ho? -Haan, main theek hun.
Meherbani kar ke mujhay batao ke tumnay kaheen koi hathiyar rakha hai.
Mere sath aao! Jaldi!
Nyssa, kiya...
-Kiya ho raha hai? -Humein jana hoga.
-Kiya aur bhi aa rahay hain? -Bohat zyada, yeh unn ke sathi thay.
Woh League of Assassins ki tarha dikhtay hain.
Nahin, League of Assassins ki tehleel ho gayi hai, yeh woh nahin ho saktay.
Koi cheez humesha mari nahin rehti. Tumhare
abbu ne iss baat ka khaas khayal rakha.
Acha, waisay, mujhay parwah nahin.
Mujhay maaf kardo, ab main waisi nahin hun.
Mera issay koi lena dena nahin hai.
Meri tarha tum bhi Demon ki waaris ho.
Tum issay kabhi peecha nahin chura sakti.
Aray kiya hua?
-Thea, tum theek ho? -Nahin, main bilkul theek hun.
Main bhi theek hun, puchne ke liye shukriya.
Woh shehar se bahir bhi nahin niklay thay aur inn par hamla ho gaya.
-Iss ne nazar laga di thi. -Wehem ka iss mein koi hissa nahin.
Main ne suna hai ke tumne mere shohar ko apna liya hai.
Haan. Waisay uss ke baray mein baad mein baat ho sakti hai.
League mein, iss tarha ki baat cheet sirf jungi larayi se hi hoti hai.
Aakhir yeh ho kiya raha hai?
Bazahir, mere pyare abbu ne faisla kiya tha
apnay kuch wafadaron ko bharti karengay...
...issay pehlay ke Nyssa League ko torday.
Kis liye?
Apni khud ki nayi team bananay ke liye. Thanatos Guild.
Main unn ke baray mein kuch baatein suni thi...
...Lian Yu se wapis laotnay ke kuch waqt baad.
Woh zyada din tak nahin ji sakay shayad kyun ke woh jazeera chor kar nahin gaye.
Moses toh Holy Land mein gaye hi nahin, aur phir bhi unn ke logon ko saza mili.
Unn ke baad sarbarahi karne ka ikhtiyar, Athena ne le liya.
Woh mujhsay choti hai, aur meri dushman bhi.
Uss ka khud se mulaviz hona hi kaafi waja hai ke kuch bura hone wala hai.
Iss Guild ne Thea par kyun hamla kiya?
Merlyn ne apni jaan dene se pehlay,
aik naqsha baramad kiya jo usay kisi qadeem cheez tak le jata. Kuch taqatwar.
Main nahin janti woh kiya hai,
lekin uss ki khuahish thi ke Thea uss ke barabar ho jab woh usay hasil kar le.
Ajeeb si baat hai ke uss ne kabhi iss cheez ka zikar nahin kiya.
Kyunke woh janta tha ke tum tayar nahin ho.
Athena ko lagta hai Thea ke paas shayad woh naqsha hai,
ya kamazkam uss tak pohachne ki tafseel aur jankari hain.
Khair, umeed karti hun tumhein khazanay ki khoj mein maza aye.
Main ne kaha na, tum iss cheez se bhaag nahin sakti.
Main kar ke batati hun, theek hai?
Roy aur main yahan se ja rahay hain apni zindagi jeenay ke liye.
Mujhay uss naqshay ko dhundhne mein tumhari madad chahiye.
Tum apnay abbu ki meeras ko jhutla nahin sakti bilkul waisay jaisay ke main.
Woh tumhein dhundh lengay.
Tum kiya chahti ho mujhsay?
Merlyn ka aik associate tha Star City mein.
Agar unhein kisi ko naqshay ka pata batana hota toh woh usay hi zaroor batatay.
Tumne ussay baat nahin ki?
Usay main itni pasand nahin.
Lekin woh Merlyn ki beti ko kabhi mana nahin karegi.
Acha theek hai. Main tumhare saath aakar baat karungi,
hum naqsha dhundhne mein tumhari madad karengay.
Aur phir bas. Uss ke baad main kuch nahin karungi.
Manshiyaat ka saud kharab hogaya hoga.
Bohat bura. Aadmi ko 12 martaba goliyan lagi hain.
Shayad uss ne apnay dushman ko ghussa dila diya hoga.
Main yahan se sambhal lungi, Lieutenant Drake.
Captain, yeh toh drug ke mutabiq qatal hai.
Yeh toh apkay grade se kum hai na?
Yeh aik baray sting operation ka hissa hai.
Mujhay toh nahin bataya gaya ke yeh aik baray...
Aap nahin janti kyun ke yeh tumhare pay grade se bara hai, Lieutenant.
Khair, chalain phir hum station wapas ja rahay hain.
Suno. Saboot tum mere paas chor kar jao.
Bilkul.
Captain Hill kay baaray mein pata lagao, kuch ghalat lag raha hai mujhe.
Ab main samjhi tum larkon ko kyun nahin lana chahti thi.
Yeh hai Tigressa.
Lagta hai ussay sirf vodka peena aata hai.
Uss ne 200 se zyada qatal kiye hain.
Aik toh khud uss ka apna bhai tha kyun ke woh usski barabari kar raha tha.
Al Ghul.
Tumne jo Al Sa-Her ke sath kiya uss ke liye
mujhay tumhara haath kat dena chahiye.
Mujhay kabhi tumhara Merlyn ke liye pyaar samajh nahin aya, Tigressa.
Lekin main ne humesha uss ki izzat ki hai.
-Yeh hai... -Uski paidaish.
Tumhein lagta hai main Malcolm ke khoon ko nahin pehchanti?
Tumhare abbu ko tum par bohat bharosa tha.
Haan, waisay lekin woh nayi league jo unhon ne banayi,
main un ke baray mein yeh nahin keh sakti.
Toh, tum Athena se mil chuki ho.
Woh sahi sarbarah nahin hai jiski khuahish tumhare abbu ne ki thi. Woh tum ho.
Haan, Waisay, Maut ne unn ki mayoosi ko mita hi diya aakhirkaar.
Dekho, waahid waja jis ke liye hum yahan aaye thay...
...Athena ko lagta hai ke main koi naqsha khol sakti hum.
Aur iss ke peechay koi waja hai.
Tumhare abbu ne bharpoor khayal rakha iss baat ka sirf tum hi ho...
...jis ke paas saray raazon ki chaabi ho.
Bilkul, unhon ne aisa karna tha.
Aur issi liye Athena ko tumhari zaroorat hai.
Tumhare abbu ne naqshay ko chupaya...
Yahan.
Aur tumnay khud hi kyun nahin le liya?
Main ne toh League of Assassins ka raasta kab se chor diya tha.
Aik din, mujhay batana tumnay yeh kaisay kiya. Iss ke liye shukriya.
Jab tumhein mil jayega, toh shayad tum itni shukarguzar nahin rahogi.
Main toh achi ban rahi thi.
Humein tumhare bhai se raabta karna chahiye.
Zyada log hongay toh mehfooz rahengay.
Overwatch, kiya tumhein lagta hai ke hum yahan akelay hain?
Haan, bas tum paanch ho. Dou blocks tak koi ass paas nahin.
Theek hai.
Dhiyaan se. Merlyn ne hifazat ke liye jaal bichaye hongay.
Kis tarha ke jaal ki baat kar rahi ho?
Raiders ya phir Temple of Doom ki tarha jaal?
-Tum theek ho? -Jab yeh khatam hoga tab sahi hongi.
Haan, main bhi.
Neechay ho!
Aik jaal. Lajawab.
-Lajawab? -Hum qareeb hain.
Thermal tasveer nazar aa rahi hai...
...jo cheez dekh rahay hain ussi se kaam chalana hoga.
Na koi hallways, na hi darwazay.
Malcolm ka aik khufiya chamber tha uss ke daftar mein.
Shayad wahan uss ne kuch chupaya ho.
Aqalmand.
Iodide diazonium. Aik aise cheez jismein maqnatisi khichao hota hai...
...ussi lohay se jo mere abbu istemal kartay thay laash ko band karne ke liye.
Acha. Yeh toh naqsha nahin hai.
Naqsha andar hai. Yeh aik qadeem khufia tareeq hai League hai.
-Kya ismein code hai? -Meri salgirah ki tareekh likho.
Athaarah number neechay, teen lafz.
Acha, toh, yeh meri salgirah par nahin hai.
Tigressa.
Doston, main ne kaha tha na dou blocks ke aas paas koi nahin hai.
Woh ninjas wahan pohanch gaye.
Mujhay Al Sa-Her ki beti chahiye, aur naqsha bhi.
Mujhay jab apnay kaam ki cheez mil jaye toh main reham dil ban jati hun.
Main tumhari asliyat janti hun.
Hamla mat karna. Main dusri baar nahin bolunga.
Humare saath ao,
aur hum tumhare doston ko chor dengay.
Agar yaheen dattay rahe, toh khoon bahay ga.
Humein khoon bahana hai.
Lekin, woh tumhara hoga.
Isay kisi mehfooz jaga le jao. Jao.
Nikalnay ki jaga abhi zara band hai.
Hum madad kartay hain.
Tumhare wahi kartab hain jab tum aath saal ki thi.
Thea!
Acha. Kevlar ko mushkil se pakra hai. Chalo ab.
Apnay baap ka sar ooncha karo.
Humare saath chalo.
Felicity, main janti hun tum kiya soch rahi ho.
Yeh Raiders ka hai... zameen ko bosa dou.
Mere paas Thea aur naqsha hai.
Chalo chalain.
Idhar, main madad kardun.
Acha. Tauba, uss kameeni ne bohat zor se laat maari hai.
Mujhay lagta hai uss ne meri paslee ki koi haddi tor di hai.
Main yaqeen dilati hun, yeh aakhri baar tumhein uska saamna karna parega.
Haan, main toh koi shikayat nahin karunga.
Yeh Athena lagta nahin itni aasani se peecha choregi.
Meri poori koshish hogi ke yeh ikhtiyar mein ussay cheen lun...
...Merlyn ka naqsha yahan se kaafi duur le kar jaun.
Main janti hun aik baap ka asar kiya parta hai bachay par.
Jab woh chala jaye tab bhi. Yeh mera bojh hai, tumhara nahin.
Yeh toh tumnay bataya hi nahin ke yeh dabba Hellraiser se aya hai.
Aik dusray ka khayal rakhna.
Yeh toh kaafi aasaan tha.
Acha ruko. Ab batao, isay kholengay kaisay?
Main kisi ko dhundh lungi jo isay samajh kar khol de.
Mere logon ne hi mathematics ijaad ki thi waisay bhi.
Haan, nahin nahin, nahin. Iss tarha ki mathematics nahin.
Ruko. Dekho, tum wahan akeli nahin ja sakti.
Jab Athena ke assassins tumhein dhundh rahe hain.
Uss ne kaha woh yahi karna chahti hai, Thea.
-Haan lekin main yeh nahin chahti. -Speedy.
Tumnay safayi se kaha tha ke jab naqsha mil jaye,
toh tumhein apnay baap aur uss ki League mein koi dilchaspi nahin rahegi.
Aur tumnay bhi waazay kar diya tha ke, yeh kis taraf le jaye ga,
kisi qadeem aur taqatwar cheez ki taraf?
Acha, tum akeli yeh kaam nahin kar sakti.
Aur waisay bhi duniya ka behtareen mathematician yaheen hai.
Aur tumhein hifazat ki bhi zarorat hai...
...iss cheez ko mehfooz karne ke liye, jab tak tum isay khol nahin leti...
Main tumhari shukar guzar hun.
Kiya tum ye kar sakti ho?
Mere tajurbay mein, jo cheez band ho usay khola ja sakta hai.
Woh bhi mujhsay.
Thea, kiya tumhein yaqeen hai?
Nyssa theek bol rahi hai.
Tumnay khud khaha tha ke tumhein koi parwa nahin Malcolm ki meeras ki.
Pata hai, theek hai.
Dekho, mujhay yaqeen nahin ho raha main yeh bol rahi hun,
Lekin unn assassins ko dekhnay ke baad, main...
Sab kuch bohat asal lag raha hai.
Nyssa ne tumhein raasta bataya. Tum pata nahin kyun zidd kar rahi ho.
Mujhay nahin pata ke abhi tumhein kaisay samjhaun sab.
Main bas... Main chahti hun tum mujh par bharosa rakho.
Theek hai, tum tayar ho?
Saboot churanay ke liye jail jana? Nahin, bilkul nahin.
Main chori kar rahi hun aur tum hacking kar rahay ho.
Mujhay lag raha hai ke police ko inn dono mein farq karna nahin ayega.
Mujhay lagta hai yeh mera aakhri dakhla
hai yahan, aik mulzim na hotay huay.
Acha, toh kitna waqt lagega?
-Mujhay 25 se poori zindagi lag jayegi. -Chalo bhi.
-Acha, pehra dena. -Kiya!
Mujhay laga tumnay kaha tha yahan humare ilawa koi nahin hoga.
Hum toh yahan hain na?
Thora waqt aur lagega.
Tauba.
Jaldi karo.
Yahan aana sirf police ko ijazat hai. Tum yahan kiya kar rahay ho?
Nick Anastas! Hello!
-Kaafi arsa ho gaya hai. -Main tumhein janta hun?
Haan, bilkul. Curtis Holt. Humari Dinah Drake ki waja se jaan pehchan hai.
Woh meri dost aur tumhari Sergeant ya Lieutenant, ya phir shayad Detective?
Jo bhi, main ussay khanay ke liye milnay wala tha,
lekin main shayad kho gaya iss nayi imarat mein.
Matlub, main yeh tabse ye jaga nahin dekhi jab yahan dhamaka hua tha.
Chaho toh main yahan ki sair karwadun tumhein, Lieutenant Drake ke intezar mein.
Unki shift mein abhi mazeed aik ghanta hai.
Dinah hi kar sakti hai. Bilkul laparwah hai.
-Chalo. -Haan.
Pakar liya.
-Nyssa. -Khawand.
Yeh bolna band karo.
Meri ab aik biwi hai, aur...
...usay yeh sab nahin pasand.
Lekin mujhay maza hi isi mein aata hai.
Thea tumhein yahan rokna chahti hai,
matlub yeh nahin ke tumhein rukna parega.
Felicity ki baatain mein samajh sakti hun.
Aur uski baat bhi jab usnay kaha tha usay kuch nahin chahiye Malcolm se.
Ye uski zindagi hai aur usay apna sach khud talash karna parega.
Mujhay lagta hai uss ka sach ye hai, ke
usay woh zindagi mili jiski woh haqdar hai.
Uss ne tumhara saath paa liya hai.
Main janta hun ke Malcolm ki waja se woh uljhi hui hai.
Woh uska baap tha. Mujhay koi uljhan nahin. Woh bura tha.
Aur Thea ke uppar bojh nahin hona chahiye apnay abbu ki ghaltiyan sudharnay ke liye.
Mere abbu bhi buray thay.
Aur main ne apni poori zindagi waqf kardi apne abbu ki ghaltiyan sudharne mein.
Aur jahan tak mujhay pata hai tumnay bhi wohi kiya hai.
Lekin mere abbu ne mujhsay khud kaha. Martay huay unki khuahish thi main karun.
Lian Yu mein, Merlyn ne Thea ke liye apni jaan de di,
jaisay tumhare abbu ne tumhare liye di.
Mujhay lagta hai Thea bhi waisay hi ussi cheez ki qarzdar hai.
Waisay yeh yaqeen rakhna tumhare liye asaan hai.
Kyun ke Thea ki madad se tum apne maqsad ke qareeb ajaogi.
Toh iss tarha bartao mat karo jaisay tum yeh uss ki behtari ke liye kar rahi ho.
Aur mujhay naseehat mat karna kabhi ke main apni behen ka qarzdar hun.
-Agar tumhein lagta hai ke main... -Kar diya main ne!
Kar diya main ne, mujhay aa gaya.
-Tumnay khol diya? -Nahin.
Acha toh kiya matlub tumnay kar diya?
Mujhay Hellraiser cube ko kholnay ka tareeqa pata chal gaya,
lekin main ne socha ke tumhein isay kholna chahiye.
Tumne Fibonacci sequence ke baray mein suna haina?
Bas samajh lo ke nahin suna.
Fibonacci sequence aik mathematical pattern hai...
...450 BC ke Pingala formula ke waqt se qayam hai.
-Waah. -Haan.
Jab tumne qadeem kaha tha toh theek kaha tha.
Main mazak karti hi nahin.
Bas tab karti ho jab meri shaadi ki baat ho.
Fibonacci sequence.
Har woh number jo dou puranay numbers se nikla ho,
toh shuru ke dou number dhundhna, thora mushkil kaam hai.
Kiya hain woh shuru ke numbers?
-Das aur taira. -Kiya woh sahi hai?
1013 woh saal tha jab League bani thi.
-Aur Malcolm ki saal girah bhi hai. -Acha baitho.
Koshish karo 10, 13, 23.
-Chhatees. -Unsath.
Pichaanway.
-Main humesha acha tha math mein. -Sahi kaha.
Kiya likha hai iss par?
-Kuch nahin. -Kuch nahin?
Tum isay jala kyun rahi ho?
Woh isay garam kar rahi hai.
League aik khufiya tareeqay se likhti hai jo aag ke jalnay se pata lagta hai.
-Tumhein yaad nahin? -Mujhay yaad nahin karna.
Pata nahin isay kiya hua hai, lekin bas iss par kaam karti raho.
-Aag kaam kyun nahin kar rahi? -Iski dou wajuhat ho sakti hain.
Ya toh Malcolm alag tarha ki jaadui ink istemaal kar raha tha...
Ya phir?
Ya phir iss par kuch hai hi nahin aur hum apna waqt zaya kar rahay hain.
Yeh kiya hai?
Main ne socha jab purana tareeqa naqam
hua, toh kuch naya kar ke dekhti hun.
Scanner aik 3-D voxel ki tarha dobara woh cheez chaap dega.
Main ne toh computer chalana 25 saal ke baad seekha tha.
Main samajh sakti hun.
Agar main naqshay ki digital naqal bana dun,
shayad uss par hi koi nishan hon jissay humein pata laga sakain.
-Sun kar hi mushkil lag raha hai. -Bilkul hai. Bohat mushkil.
Toh, behtar hoga ke mujhay iss waqt koi bhi tang na karay.
Sahi kaha.
Main yahan reh kar koshish karungi ke koi bhi tumhara dhiyaan na bataye...
-Meri sautan. -Acha.
Acha toh kisi ka mizaaj kharab hai.
Maaf karna. Main saath dene ki koshish kar raha hun.
Lekin?
Lekin samajh nahin aa raha ke tumhein yeh apni zimmaydaari kyun lag rahi hai.
Woh mere liye mar gaye.
Theek hai? Main nahin janti yeh kiya hai,
lekin jab se mujhay ye pata chala hai, main bas...
Mujhay lagta hai ke main is say bhaag nahin sakti.
Nahin, dekho, iss baat par hum dono bilkul alag hain.
Tum isaay aisay dekh rahi ho jaisay tum kisi cheez se bhaag rahi ho,
lekin main aisay dekh raha hun jaisay hum kisi cheez ke peechay bhaag rahay hain.
Aisi cheez jo ke bohat achi hai.
Pata hai, bas nahin janta main. Mujhay lagta hai...
...haal hi mein tum bas koi bahana dhundh rahi hoti ho...
...takay hum yahan mazeed ruk sakain.
Mere maazi ke puranay boyfriends se bilkul hat kar,
Mujhay yeh baat bohat pyaari lagti hai ke tum humare baray mein pareshan hotay ho.
Main bas tumhein dobara nahin kho sakta, Thea.
Woh naqsha mera mustaqbil nahin hai.
Tum ho.
Mujhay aik behtareen qatal ka board dilchasp lagta hai.
Haan. Alan J Pakula ki tarha lag raha hai.
Kabhi kabhi bhool jata hun ke tum Felicity nahin ho.
Ab dekho. Main janta hun yeh khayal tumhein bhi aaya hoga,
lekin Hill ne bas itna kiya tha ke tumhare sath se saboot le liya tha.
Lekin yeh koi saboot nahin hai.
Yeh bhi bata dun, ke unn ka naam nahin aya tha...
-Woh buri hai. -Bata rahi ho ya puch rahi ho?
Tum batao mujhay agar yeh woh drugs hain jo Diaz baichta hai...
Agar Hill ne tumhare haath se cheena, toh phir toh kaafi masla ho jayega.
Aur sochne ki baat yeh hai ke poora department hi uski tarha hai,
tab hi saabit hojayega ke uppar se le kar neechay ke ohday tak sab kharab hain.
Toh kiya yeh Diaz ke drugs hain?
Ye nahin janta. Shayad humein khud karne chahiye.
Ya phir hum analysis parh lete hain.
Kiya?
-Yeh Vertigo hai. -Vertigo?
Main ne iss ke baray mein Central City mein
suna tha. Ussay toh waswasay hote, hain na?
Haan, lekin achi baat ye hai ke yeh Diaz ki pasand ka drug nahin.
-Toh, Hill saaf hai. -Lagta toh yahi hai.
Tum toh mayoos ho gayi.
Kyun ke iss ka matlub ke ab wapas se tafteesh karni paregi.
Haan.
Kiya tum soch rahi ho ke isay saath le jao gi?
Sau feesad nahin.
-Tum theek ho? -Aur main kyun nahin hongi?
Matlub, Roy ko lagta hai ke main usay chor ke chali jaungi...
...aur kuch assassins jo mere maray huay baap ne bharti kiye...
...mujhay maarne ke peechay paray hain, toh meri zindagi bas sahi ja rahi hai.
Pata hai, Thea, tumhein yeh karne ki zaroorat nahi.
Tumhein har cheez Nyssa ke uppar daalne ki zarurat nahin.
Main, aur John aur Felicity, hum Athena ko rokengay.
Tum ja sakti ho, tum Roy ke saath apni nayi zindagi shuru karo.
Haan, aur tumhein apni zindagi bhi jeeni thi.
Felicity, uss ne bataya tha ke tumnay Green Arrow banna chor diya.
Haan, yahi mansooba tha. Zindagi beech mein aa gayi.
-John ko chaut lagi. -Haan pata hai.
Lekin ab woh theek hai.
Mujhay lagta hai ke woh zehni dabao mein, akele nahin samna kar sakta Diaz ka.
Mujhay nahin lagta John ke uppar koi zehni dabao ayega.
Shayad tum theek bol rahi ho. Pata nahin, main...
Main ne chor di kyun ke mujhai aik acha baap banna hai.
Lekin William ko yeh manzoor hai ke main Green Arrow hun.
Aur dusri baat ke mujhay khud nahin chorna.
-Pata nahin kyun. -Main janti hun.
Kyun ke Green Arrow aisi cheez hai jo tumhein muqammal karta hai.
Koi toh waja hai, jab tum woh hood pehentay ho, ussay tumhein himmat...
...milti hai ke tum khudse behtareen insan ban jatay ho.
Hum tumhare baray mein baat kar rahay thay.
Shayad hum kar rahay hain. Pata nahin.
Shayad isiliye main bhi iss duniya se peecha nahin chor sakti. Mujhay...
Mujhay pata nahin, mujhay laga ke shayad, mujhay bhi wahi cheez mil jayegi,
aur shayad main bhi aik achi insan ban jaungi, chahay woh jaisi bhi ho.
Athena ke assassins, mil gaye.
-Kahan hain woh? -Star City gas plant mein.
Woh pooray shehar ki supply band kar saktay hain.
Bure se bura hoga agar woh dhamaka karain.
Kyun?
Woh unn ka MO nahin hai.
Ho sakta hai agar woh plant ko naqsha lene ke badlay istemal karain.
Bazahir, Athena tumhein theek se nahin janti.
Haan, lekin afsos yeh Ollie ka faisla nahin. Mera hai.
Tum haar nahin maan sakti.
Main unhein iss shehar ko yargamal banane nahin dungi. Yeh mera ghar hai.
Toh kiya, main akeli jaungi?
Overwatch, kiya tum Guild dekh rahi ho?
Nahin, abhi nahin, lekin mujhay frequency mein aik charhao nazar aa raha hai,
jis ka matlub unhon ne abhi aik bomb lagaya hai.
Athena ka tareeqa takay woh iss muzakrat par dabao daal sakay.
Phail jao aur bomb ko dhundo.
Aik se zyada garmahat ki hararat. Doston, woh tumhare aas paas hain.
Bas ghoomtay raho.
-Kahan hain naye assassins? -Har jaga.
Tumhein ye naqsha chahiye na? Bahir niklo.
Chalo baat karain.
Chalo lagta hai tumhare baap ne tumhein kuch toh aqal di.
Lekin tumhari ghalat fehmi hai agar lagta hai ke humein sirf tumhara naqsha chahiye.
Naqsha baymainay hai agar tumhara khoon na bahaya jaye.
Tum ab waqai mujhay ghussa dila rahi go.
Tumhare abbu tumhare baray mein baat kartay thay.
Woh humesha tumhari kamzori se sharminda hotay thay.
Bhoolna mat doston, abhi bomb wali soorat e haal bhi sambhalni hai.
Humesha koi na koi bomb ki soorat e haal aa jati hai.
Main frequency trace kar sakti hun detonator ki jarr ki,
ye hai tumhare seedhi taraf se 17 feet duur.
-Raasta batao. -Uppar.
Merlyn ne kaha tha ke uss ne tumhein taqatwar banane ki koshish ki.
-Lekin woh naqaam ho gaya. -Main apnay baap par nahin gayi.
Yeh kaam nahin kar raha.
Pata hai. Yeh aik tootnay wala circuit hai.
Main rok sakta hun isay. Main ne pehle bhi kiya hai.
Nahin! Nahin, ye aik mercury switch hai. Issay toh woh shuru hojayega.
Main aur kiya karun?
Tum isay... short-circuit kar do.
Mere paas abhi koi bijli ke teer nahin hain, Felicity.
Green Arrow?
Aanay wala hai!
Mil gaya.
Waah! Bohat khoob.
Thea!
Tum haar gayi. Iss ka matlub ab tumhara marnay ke waqt aa gaya hai.
Tum nahin janti tum kiya bol rahi ho.
Main janti hun ke tumhara khoon beh raha hai. Main jeet gayi.
Tum aisa nahin kar sakti.
Kiya tum theek ho?
Main ne bhi Merlyn se bohat kuch seekha hai.
Ruko. Kahan chali gayi woh?
Uss aurat ko maarna asaan nahin. Kiya tum waqai isay jalanay wali thi?
Raakh kar deti.
Baaqi assassins ya toh bhaag gaye ya phir bandhay huay hain.
Mujhay unn aadmiyon ki koi parwa nahin.
Speedy, naqsha dekho.
Woh wazahat kar rahay thay. Woh tumhara khoon girana chahtay thay.
Yeh toh bilkul bhi X ke nishan wala naqsha nahin hai.
Yeh jata kahan hai?
Mujhay lagta hai main janti hun.
Nanolithography, naqsha aik bacteria ke sath banaya gaya hai.
Kitni ajeeb baat hai.
Jab enzymes ko Thea ke DNA laya jata hai toh naqsha nazar aata hai.
Ancient League ka raaz?
Nahin, nahin. Yeh toh khooni edge science hai.
Iss ke liye toh aik behadd chota microscope chahiye. Merlyn par hi chordo.
Nyssa,tumnay kaha tum janti ho yeh naqsha kis taraf le jayega?
Yeh raastay ki lakeerain hain.
Behtareen. Ley Lakeerain. Ye toh tumnay sirf Damien Darhk ke paas dekh hain.
Yeh alag hain.
Mujhay laga ke duniya mein uss ke sirf issi jaga hamla kiya.
Yahan se uss tarha nahin nazar aata.
Balkay. Yeh lakeerain global hain.
Issay pata chalta hai ke teen intersections thay...
...uss qisam ke jo mujhay lagta tha sirf Nanda Parbat par hai.
Sahi, lekin kiya hai jo ke waqai hai Nanda Parbat par?
Matlab, buri sajawat ke ilawa.
Main janti hun Merlyn ne apni nayi league ko Thanatos Guild kyun naam diya.
Thanatos maut ki aik mujassam hai.
-Greek mythology mein. -Bilkul.
Mujhay lagta hai yeh lakeerain teen jagaon ka bata rahi hain.
Teen kiya?
Tumhare baap ne teen Lazarus Pits ko dhund liya tha.
Zahir hai woh ye kar saktay thay.
Thea, chalo bhi.
Aray, Roy, bas... Chalo usay thora faasla dete hain.
Shukriya, sir.
Officer.
Nick. phir main tumhein sirf Officer kahun kyun ke hum kaam par hain?
Nick theek hai. Tumhara aana jana toh ab laga rehta hai.
Haan, hain jantay hona main bas aaya hun takay...
Lieutenant Drake se milo.
Tumhare saath bahair ja sakun. Khanay par.
Ya drinks ke liye ya phir coffee,
ya phir hum bas kahin ja kar baat cheet kar saktay hain...
-Haan. -Haan?
-Main 7 baje faarigh ho jaunga. -Acha.
Toh 8 baje tak?
8 baje theek hai. 8 baje behtareen hai.
Haan, main reservation karwa lunga, aur tumhein bata dunga.
-Acha rahega. Aaj raat miltay hain. -Acha.
-Aray. -Tum yahan kiya kar rahe ho?
Wapas kaam par lag raha hun, D.
Wapas wahi kaam, wapas wahi masti.
Main bas foran se puchunga... kiya hua?
Main ne intake aur saboot ka lockup dekha kisi Vertigo se mutaliq casemil jaye.
-Aur? -Kuch hai hi nahin.
Yeh toh achi baat hai na?
Koi Vertigo cases nahin hain kyun ke unn sab ko nikal diya tha.
Aur saaray saboot de diye gaye thay Captain Hill ke haathon.
Toh woh waqai kharab hai. Uss ne ye Diaz ke liye kiya.
Ricardo Diaz Vertigo ke peechay hai.
-Hello. -Hello.
Dekho main maafi chahti hun kal raat aisay janay ki waja se.
Mujhay thora faasla chahiye tha, lekin yeh tumhari waja se nahin tha.
Koi baat nahin.
Main bas soch raha hun ke tumne saman mere sath chalnay ke liye bandha hai
ya Nyssa ke liye.
Matlub, yeh wazay baat hai ke woh tabah karna chahti hai Lazarus Pits ko...
...jaisay uss ne asli ke sath kiya tha.
Matlub, iss mein uss ki kiya ghalti?
Kiya hota League ya phir Guild ka,
ya phir agar yeh kisi ke haath lag jata, toh kitna khatarnaak hota?
Toh tum jaogi Nyssa ke saath?
Dekho, kal raat, Ollie aur main baat kar rahay thay,
aur humne baat ki jab hum,
pata hai, woh Green Arrow ban jata tha,
aur muqammal mehsoos karta tha.
Aur main soch rahi thi ke yeh tabhi hota hai jab...
Jab woh apnay hood ko uppar karta hai,
usay apnay baap ki ghaltiyar sudharne ka mauqa milta hai.
Aur shayad yahi cheez mere liye bhi likhi ho,
yeh wahi cheez ho sakti hai jo main dhundh rahi hun.
Toh tumnay faisla kar liya hai.
Pata hai kiya,
main ne bhi.
-Main saath chalunga. -Kiya?
-Nahin, nahin aisa karne ki zarurat nahin. -Haan, mujhay karna hai.
Main ne tum se kaha tha, chahay hum jahan bhi jayen, bas saath rahengay.
Uff Khuda, main kaise ho gayi itni khush qismat.
Mujhay lagta hai iss ka waasta aik churaaye huay purse se tha.
Meherbani kar ke, bas...
...mehfooz rehna, theek hai?
Aur agar kisi cheez ki zarurat ho,
ya agar kuch na bhi chahiye, bas mujhsay baat kar lena.
-Iss ki hifazat karna. -Tum jantay ho main karunga.
Tum inhein wapas daldal mein le gayi, Nyssa,
iss waja se ab kuch zimaydaariyan tumhari bhi hain.
Thea tumhari behen hai aur Malcolm Merlyn ki beti.
Usay itni zarurat nahin hifazat ki jitna tumhein lagta hai.
Yeh aik Horchus khanjar hai.
League of Assassins mein,
iss ki alamat hoti hai shaadi shuda rishtay khatam karne se.
Main ab huamri shaadi khatam karti hun.
Nyssa, jahan tak shaadi ke tohfon ki baat hai, yeh toh bilkul bura nahin.
Khayal rakhna, Oliver.
Khair,
bas ab waqt aagaya.
Shukriya mere liye kuch baatein waazay karne ke liye.
Koi baat nahin.
-Aik aur naseehat dun? -Bilkul.
Agar tum hood pehenna chahtay ho,
toh tumhein John ko jhootay dilasay nahin dene chahiye.
Mujhay laga bhai honay ke natay mein hi achi naseehat deta hun sirf.
Nahin. Aisa toh kabhi bhi nahin huwa.
Main tumhein behadd yaad karunga.
Tum humesha mere saath raho gay.
Alvida, Speedy.